
	1.
	Noteikumu projekts
6. Atbalstu, saskaņā ar Komisijas Regulu  2023/2831, piešķir ievērojot Komisijas Regulas 2023/2831 1.panta 1.punktā minētos nozaru un darbību ierobežojumus, tas, saskaņā ar Komisijas Regulas 2023/2831 1.panta 2.punktu, nodrošina šo nozaru darbību vai izmaksu nošķiršanu no tām darbībām, kurām piešķirts de minimis atbalsts.
	Iebildums
Lai gan izziņas 6.punktā ir minēts, ka Finanšu ministrijas 17.06.2024 iebildums ir ņemts vērā, vēršam uzmanību, ka veiktie labojumi nav precīzi un noteikumu projekta 6.punkts pašreizējā redakcijā ir nepilnīgs. Līdz ar to, lai nodrošinātu korektu tā interpretāciju un pareizu Komisijas regulas Nr.2023/2831 1.panta nosacījumu piemērošanu, lūdzam to izteikt šādā redakcijā, pēc nepieciešamības pielāgojot tekstu, kas ietverts kvadrātiekavās:
Piedāvātā redakcija
Atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja [atbalsta saņēmējs] vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar [šiem noteikumiem].
	Ieva Mažuika (FM)

	2.
	Noteikumu projekts
13. Izsludinot projektu konkursu, Komisija izstrādā un apstiprina konkursa nolikumu, publicējot informāciju Aizsardzības ministrijas tīmekļvietnē, kurā tiek ietverti:
13.1. Vispārējie konkursa nosacījumi:
          13.1.1. Konkursa mērķis, konkrētajā konkursā iekļautās aizsardzības spēju prioritātes un mērķgrupas;
13.1.2. Projekta iesnieguma sagatavošanas prasības;
13.1.3. Projektu īstenošanas periods;
13.1.4. Konkursam paredzētais Aizsardzības ministrijas atbalsta apmērs;
13.1.5. Konkursā paredzētās attiecināmās izmaksas, ievērojot šo noteikumu 4. un 28.punktā noteikto;
13.1.6. Projektu iesniegumu iesniegšanas termiņi;
13.1.7. Projektu iesniegumu atlases un vērtēšanas kritēriji;
13.1.8. Projektu apstiprināšanas un līgumu slēgšanas un uzraudzības nosacījumi.

13.2. Informācija par projekta iesniedzējam konkursā iesniedzamajiem dokumentiem:
13.2.1. Projektu iesniegumu veidlapa;
13.2.2. Projekta izstrādes plāna veidlapa;
13.2.3. Projekta tāmes veidlapa;
13.2.4. De minimis atbalsta uzskaites sistēmā (turpmāk – Sistēma) sagatavotās veidlapas par sniedzamo informāciju de minimis atbalsta uzskaitei un piešķiršanai izdruku vai atbalsta pieteikumā norāda Sistēmā aizpildītās veidlapas identifikācijas numuru, ja šāds atbalsts ir saņemts. 
	Iebildums
Attiecībā uz jauno noteikumu projekta 13.2.4.apakšpunktu skaidrojam, ka saskaņā ar Ministru kabineta 2018.gada 21.novembra noteikumu Nr.715 "De minimis atbalsta uzskaites un piešķiršanas kārtība" (turpmāk - MKN 715) 20.punktu atbalsta pretendentam pirms pieteikuma iesniegšanas atbalsta sniedzējam de minimis atbalsta saņemšanai sistēmā ir jāsagatavo un jāapstiprina atbalsta pretendenta veidlapu, kurā ir iekļauti minētajā MKN 715 punktā ietvertie dati. Vēršam uzmanību, ka minētā norma ir imperatīva, līdz ar to atbalsta pretendenta veidlapa sistēmā ir aizpildāma un iesniedzama neatkarīgi no tā, vai atbalsta pretendentam iepriekš ir vai nav bijis piešķirts de minimis atbalsts; turklāt atbalsta pretendenta veidlapas mērķis ir ne tikai atbalsta sniedzējam sniegt informāciju par atbalsta pretendentam iepriekš piešķirto de minimis atbalstu, bet arī informēt par tā aktuālo viena vienota uzņēmuma sastāvu (ne visas viena vienota uzņēmuma pazīmes ir pārbaudāmas publiskajās datu bāzēs), plānoto atbalsta kumulāciju u.c. de minimis atbalsta piešķiršanai nozīmīgiem faktoriem. Līdz ar to, lūdzam noteikumu projekta 13.2.4.apakšpunktā dzēst vārdus ", ja šāds atbalsts ir saņemts". 
Piedāvātā redakcija
-
	Ieva Mažuika (FM)

	3.
	Noteikumu projekts
31. Pēc lēmuma pieņemšanas par atbalsta piešķiršanu projekta iesniedzējs un Aizsardzības ministrija noslēdz rakstveida līgumu atbalsta saņemšanai.
	Iebildums
Uzturam Finanšu ministrijas 17.06.2024 izteikto iebildumu par noteikumu projekta 31.punktu (iepriekš - 32.punktu), ņemot vērā, ka pašreizējā tā redakcija vairs nenosaka, kas ir uzskatāms par de minimis atbalsta piešķiršanas brīdi, kā arī tajā nav ietverts nosacījums, ka atbalsta pretendenta izvērtēšanu atbilstoši Komisijas regulas Nr.2023/2831 nosacījumiem veic uz atbalsta piešķiršanas brīdi. Līdz ar to, lūdzam precizēt noteikumu projekta 31.punktu: 1) tajā skaidri nosakot, kas ir uzskatāms par atbalsta piešķiršanas brīdi (Aizsardzības ministrijas lēmums vai noslēgtais rakstveida līgums) un 2) ietverot tajā nosacījumu, ka Aizsardzības ministrija veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.
Piedāvātā redakcija
-
	Ieva Mažuika (FM)

	4.
	Noteikumu projekts
35. Atbalsta saņēmējs nodrošina ar de minimis atbalsta saņemšanu saistītās informācijas pieejamību 10 gadus, skaitot no atbalsta piešķiršanas dienas. Aizsardzības ministrija datus par de minimis atbalstu glabā 10 gadus, skaitot no pēdējās atbalsta piešķiršanas dienas, atbilstoši Komisijas Regulas 2023/2831 6. panta 7. punktam.
	Iebildums
Uzturam Finanšu ministrijas 17.06.2023 izteikto iebildumu par noteikumu projekta 35.punktu, ņemot vērā, ka noteikumu projekta 35.punkts nav korekti precizēts. Lai nodrošinātu korektu Komisijas regulas Nr.2023/2831 nosacījumu ievērošanu, lūdzam vai nu noteikumu projekta 35.punktu papildināt ar atsauci arī uz Komisijas regulas Nr.2023/2831 6.panta 3.punktu (tātad ietverot atsauci uz Komisijas regulas 6.panta 3. un 7.punktu) vai arī dzēst atsauci uz Komisijas regulu Nr.2023/2831 vispār.
Piedāvātā redakcija
-
	Ieva Mažuika (FM)

	5.
	Noteikumu projekts
5. [Šo noteikumu] ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.2023/2831 3.panta 2.punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.
Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.
 
	Priekšlikums
Lai nodrošinātu juridiskās tehnikas prasību ievērošanu, noteikumu projekta 5.punktā lūdzam dzēst pieturzīmi - kvadrātiekavas pirms un pēc vārdiem "Šo noteikumu". Skaidrojam, ka Finanšu ministrijas 17.06.2024 iebildumā par šo punktu un tā piedāvātajā redakcijā kvadrātiekavas tika ietvertas, ņemot vērā, ka attiecīgo normas teksta daļu Aizsardzības ministrijai kā atbalsta programmas izstrādātājam ir jāpielāgo atbilstoši atbalsta programmā lietotajai terminoloģijai.
Papildus lūdzam dzēst vai nu noteikumu projekta 5. vai 8.punktu, jo šobrīd tajos ir ietvertas identiskas atbalsta kumulācijas normas, kas dublējas.
Piedāvātā redakcija
-
	Ieva Mažuika (FM)

	6.
	Noteikumu projekts
18. Atbalsta saņemšanai var pieteikties Latvijas Republikā reģistrēti komersanti, kuri atbilst šādām prasībām:
18.1. projekta iesniedzējam ir nepieciešamās zināšanas un prasmes attiecīgā attīstības projekta īstenošanai;
18.2. projekta iesniedzējam ir projekta īstenošanai nepieciešamais līdzfinansējums;
18.3. projekta iesniedzējs ir uzskatāms par mazo vai vidējo uzņēmumu atbilstoši šo noteikumu 2.3. apakšpunktam;
18.4. projekta iesniedzēja dalībnieki, kas ir juridiskas personas, ir reģistrēti Latvijas Republikā, kādā no Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstīm, bet projekta iesniedzēja dalībnieki, kas ir fiziskas personas, ir Latvijas Republikas, Ziemeļatlantijas līguma organizācijas, Eiropas Savienības vai Eiropas Ekonomikas zonas valstu pilsoņi;
18.5. projekta iesniedzēja dalībnieki, kas ir juridiskas personas, nav reģistrēti zemu nodokļu vai beznodokļu valstīs un teritorijās;
18.6. nav pasludināts projekta iesniedzēja maksātnespējas process, apturēta tā saimnieciskā darbība un tas netiek likvidēts;
18.7. projekta iesniedzējam uz dienu,  kad noslēdzas projektu iesniegumu atlase, nav nodokļu parādu, kas kopsummā pārsniedz 150 euro;
18.8. projekta iesniedzēja valdes vai padomes loceklis, pārstāvēttiesīgā persona vai prokūrists ar tiesas spriedumu, kas stājies spēkā un kļuvis nepārsūdzams, vai prokurora priekšrakstu par sodu, kas stājies spēkā, nav atzīts par vainīgu jebkurā no šādiem noziedzīgiem nodarījumiem:
18.8.1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
18.8.2. kukuļņemšana, kukuļdošana, kukuļa piesavināšanās, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi;
18.8.3. krāpšana, piesavināšanās vai noziedzīgi iegūtu līdzekļu legalizēšana;
18.8.4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
18.8.5. cilvēku tirdzniecība;
18.9. izvairīšanās no nodokļu un tiem pielīdzināto maksājumu samaksas;
18.10. Militārās izlūkošanas un drošības dienesta rīcībā nav informācijas par projekta iesniedzēja, tā valdes vai padomes locekļu, pārstāvēttiesīgo personu, prokūristu vai dalībnieku darbībām, kas ir vērstas pret Latvijas Republikas drošību, pārkāpj starptautiskajos līgumos ietvertos vai starptautisko organizāciju noteiktos ierobežojumus. Projekta iesniedzēja valdes vai padomes locekļi, pārstāvēttiesīgās personas vai prokūristi, dalībnieki nepieder pie aizliegtiem militarizētiem vai bruņotiem grupējumiem, aizliegtām sabiedriskām organizācijām, partijām vai to apvienībām;
18.11. projekta iesniedzējs nav sniedzis nepatiesu informāciju par kādu no šā punkta nosacījumiem.
18.12. ja uzņēmums ir saņēmis Valsts ieņēmuma dienesta nodokļa maksātāja reitinga novērtējumu "A" līmeni, 8.6. un 18.7 punktā minētie nosacījumi netiks atseviši vērtēti. 
	Priekšlikums
Finanšu ministrija pateicas par vērā ņemto priekšlikumu un to atzinīgi novērtē.
Vienlaikus vēlamies vērst uzmanību, ka, mūsuprāt, 18.punkta ievaddaļa neiet kopā ar 18.12.apakšpunktā noteikto.
Proti, noteikumu 18. punkta ievaddaļa (un tālāk secīgi apakšpunkti) paredz prasību, lai saņemtu atbalstu, uzskaitījumu. Savukārt 18.12. apakšpunktā noteikts, ka konkrētu apakšpunktu nosacījumus atsevišķi nevērtē, ja uzņēmums ir saņēmis Valsts ieņēmuma dienesta nodokļa maksātāja reitinga novērtējumu "A" līmeni, tādējādi secināms, ka konkrētais apakšpunkts pēc būtības neiederas noteikumu 18. punkta ievaddaļā. Ievērojot minēto, lūdzam apsvērt noteikumu 18.12.apakšpunkta pārveidošanu par atsevišķu noteikumu punktu.
Piedāvātā redakcija
-
	Sanita Zviedre-Koņuševska (FM)

	7.
	Noteikumu projekts
19. Ja Komisija valsts informācijas sistēmās vai datubāzēs nevar iegūt informāciju, lai izvērtētu projekta iesniedzēja atbilstību šo noteikumu prasībām, tā pēc projekta iesnieguma saņemšanas pieprasa:
19.1. Valsts ieņēmumu dienestam – informāciju, vai nav apturēta komersanta saimnieciskā darbība;
19.2. Uzņēmumu reģistram – ziņas par komersanta dalībniekiem (fiziskām personām un juridiskām personām), kā arī personām, kuras ir tiesīgas pārstāvēt komersantu;
19.3. Iekšlietu ministrijas Informācijas centram – ziņas par šo noteikumu 18.8. apakšpunktā noteiktajām prasībām;
19.4. Pilsonības un migrācijas lietu pārvaldei – informāciju par šo noteikumu 18.4. apakšpunktā norādīto fizisko personu valstisko piederību, atbilstoši Fizisko personu reģistrā.
	Priekšlikums
Lūdzam izvērtēt noteikumu projekta 19.1.apakšpunkta nepieciešamību, jo lēmums par  nodokļu maksātāja saimnieciskās darbības apturēšanu ir publiski pieejams VID publiskojamā datu bāzē proti, saskaņā ar likuma "Par nodokļiem un nodevām" 34.1 panta astoto daļu  lēmums par nodokļu maksātāja (vai tā struktūrvienības, kurā noticis pārkāpums) saimnieciskās darbības apturēšanu stājas spēkā ar tā pieņemšanas brīdi. Valsts ieņēmumu dienests triju darbdienu laikā pēc lēmuma pieņemšanas savā tīmekļvietnē publicē informāciju par nodokļu maksātāja saimnieciskās darbības apturēšanu.
Piedāvātā redakcija
-
	Aleksandrs Savickis (VID)

	8.
	Noteikumu projekts
32. Aizsardzības ministrija veic piešķirtā de minimis atbalsta uzskaiti saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
	Priekšlikums
Ņemot vērā, ka 2024.gada 1.jūlijā ir stājušies spēkā grozījumi MKN 715, t.sk. grozot tā nosaukumu uz "De minimis atbalsta uzskaites un piešķiršanas kārtība" un dzēšot tā 1.pielikumā iepriekš esošo "Veidlapu par sniedzamo informāciju de minimis atbalsta uzskaitei un piešķiršanai", lūdzam precizēt noteikumu projekta 32.punktu, dzēšot tajā vārdus "un de minimis atbalsta uzskaites veidlapu paraugiem".
Piedāvātā redakcija
-
	Ieva Mažuika (FM)



